
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 933 

29 Οκτωβρίου 1997 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1098873/6900/Β0010 

Καθορισμός των ορίων του Αιγιαλού και δημιουργία Ζώνης 

Παραλίας στη θέση Παραλία Λυγιάς Κοιν. Βράχου Ν. 

Πρέβεζας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 3 και 6 του Ν. 2344/40 
«Περί Αιγιαλού και Παραλίας», όπως τροποποιήθηκαν και 
συμπληρώθηκαν με τις διατάξεις: α) του άρθρ. 13 του Ν. 
1078/80, β) του άρθρ. 5 του ΑΝ 263/68, γ) του Ν.Δ. 
532/70 Β.Δ. 704/70 και άρθ. 1 παρ. 5 του Π.Δ. 71/84. 

2. Τις διατάξεις της παρ. 9 του άρθ. 1 του κεφ. Β της 
0.208/181/26.4.1982 (ΦΕΚ 214/Β’) απόφασης Προε¬ 
δρίας Κυβερνήσεως και Οικονομικών «Αναμόρφωση Συλ¬ 
λογικών Οργάνων Γνωμοδοτικής και αποφασιστικής αρμο¬ 
διότητας του Υπουργείου Οικονομικών». 

3. Τις διατάξεις του Π.Δ. 551/88 «Οργανισμός Νομαρ¬ 
χιών, Οργάνωση Οικονομικών Υπηρεσιών (ΦΕΚ 259 Α’) 
όπως τροποποιήθηκε και ισχύει. 

4. Τις διατάξεις του τετάρτου εδαφίου παρ. 2 του άρ¬ 
θρου 1 και της παρ. 6 του ιδϊου άρθρου του Ν. 2503/97 
(ΦΕΚ 107 Α’) «Διοίκηση, Οργάνωση στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις, σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία Οργανική Μονάδα 
της Περιφέρειας, ούτε καταργήθησαν, αλλά αποτελούν 
από 1.9.1997 υπηρεσίες του Υπουργείου Οικονομικών. 

5. Την αριθ. πρωτ. 1087903/1481 /0006Β/28.8.97 
απόφαση του Υπουργού Οικονομικών «Μεταβίβαση αρμο¬ 
διοτήτων του Υπουργού Οικονομικών στους Προϊσταμέ¬ 
νους των Περιφερειακών Υπηρεσιών του Υπουργείου Οι¬ 
κονομικών». 

6. Την από 22.7.1996 έκθεση της Επιτροπής Καθορι¬ 
σμού των ορίων του Αιγιαλού και Παραλίας και θέσεων 
Αμμοληψίας, που καθόρισε τα όρια τα Αιγιαλού και της 
Παραλίας στην περιοχή Παραλία Λυγιάς της Κοινότητας 
Βράχου Ν. Πρέβεζας. 

7. Το από Ιούλιο 1996 και με κλίμακα 1:500 τοπογρα¬ 


φικό διάγραμμα σε (2) πινακίδες του Τοπογράφου Μηχα¬ 
νικού Βασίλη X. Νάτση που θεωρήθηκε στις 19.7.1996 
από τον Πρ/νο ΤΥΔΚ Ν. Πρέβεζας και συνοδεύει την προ- 
αναφερόμενη Έκθεση της Επιτροπής. 

8. Τη σύμφωνη γνώμη του Γ ενικού Επιτελείου Ναυτικού 
που διατυπώθηκε με το αριθ. πρωτ. Φ544.5/261/7.5.97 
έγγραφό του, αποφασίζουμε: 

Επικυρώνουμε την από 22.7.96 έκθεση της Επιτροπής 
Καθορισμού των ορίων του Αιγιαλού και Παραλίας και θέ¬ 
σεων Αμμοληψίας στη θέση Παραλία Λυγιάς της Κοινότη¬ 
τας Βράχου Ν. Πρέβεζας, καθώς και το από Ιούλιο 1996 
τοπογραφικό διάγραμμα σε (2) πινακίδες που την συνο¬ 
δεύει και συντάχθηκε από τον Τοπογράφο Μηχανικό Βα¬ 
σίλη X. Νάτση με κλίμακα 1:500 και θεωρήθηκε στις 
19.7.96 επί του οποίου η πιο πάνω Επιτροπή καθόρισε την 
οριογραμμή του Αιγιαλού με κόκκινη συνεχή πολυγωνική 
γραμμή ΚΙ, Κ2, Κ3.Κ39 και την οριογραμμή της Πα¬ 

ραλίας με κίτρινη συνεχή πολυγωνική γραμμή ΚΙ, Κ2, Κ3 
.Κ32. 

Η παρούσα απόφαση μαζί με την έκθεση και το Διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Αθήνα, 9 Οκτωβρίου 1997 
Με εντολή Υπουργού 

Ο Γεν. Δ/ντής Δημ. Περ. & Εθν. Κληρ/των 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

Επιτροπής Καθορισμού ορίων Αιγιαλού και Παραλίας 
για τον καθορισμό του αιγιαλού και της παραλίας για 
πρώτη φορά στη θέση Λυγιά της Κοινότητας Βράχου Ν. 
Πρέβεζας. 

Στην Πρέβεζα σήμερα 22.7.1996 οι παρακάτω υπο- 
γράφοντες: 

1. Σμπόνιας Ευάγγελος, Πρ/νος της Κτηματικής υπηρε¬ 
σίας Πρέβεζας, ως Πρόεδρος. 

2. θεοδώρογλου Δημήτριος, Πρ/νος της Τ.Υ.Δ.Κ. Ν. 
Πρέβεζας, ως μέλος. 

3. Δήμος Αθανάσιος, Λιμενάρχης Πρέβεζας, ως μέλος, 
που αποτελούμε την Επιτροπή καθορισμού αιγιαλού και 

παραλίας στο Ν. Πρέβεζας, σύμφωνα με το άρθρο 100 του 
Π.Δ. 284/88 και την αριθμ. πρωτ. 1727/1995 απόφαση 
του Περιφ/κού Δ/ντή Ν. Πρέβεζας, συγκληθήκαμε κατό- 

πιν προσκλήσεως δία του αριθμ. πρωτ. 1286/19.7.96 εγ¬ 
γράφου του Προέδρου της και πήγαμε επιτόπου στην προ- 
αναφερόμενη περιοχή αυθημερόν. 

Αφού λάβαμε υπόψη: 

1. Την από 1.7.1996 αίτηση της Κοινότητας Βράχου Ν. 
Πρέβεζας με την οποία ζητείται ο καθορισμός των ορίων 
του αιγιαλού και της παραλίας στην πιο πάνω περιοχή. 

2. Το Τοπογραφικό και υψομετρικό διάγραμμα της πε¬ 
ριοχής που συντάχθηκε από τον Τοπογράφο Μηχανικό 
Βασίλειο Νάτση με κλίμακα 1:500 τον Ιούλιο 1996 σε δύο 
(2) πινακίδες, ελεγμένο για την ακρίβεια της αποτύπωσης 
από τον Αναστάσιο Νάτσιο Τοπογράφο Εργοδηγό της 
ΤΎ.Δ.Κ. Ν. Πρέβεζας στις 10.7.96 και θεωρήθηκε από 
τον Δημήτριο Θεοδώρογλου Πρ/νο της ιδίας υπηρεσίας 
στις 10.7.96. 

3. Τις διατάξεις του ΑΝ 2344/40 όπως αυτός τροποποι-* 
ήθηκε, καθώς και την σχετική μ’ αυτόν Δικαστική και Διοι¬ 
κητική Νομολογία. 

4. Την αντίληψη που σχηματίσαμε από την επιτόπια με¬ 
τάβαση για το πλάτος της βρεχομένης ζώνης της ξηρός 
και άλλων συναφών στοιχείων, καθώς και το ανάγλυφο του 
εδάφους: 

α) Μορφολογικά πρόκειται για περιοχή με ομαλή κλίση 
εδάφους και χωρίς ενδείξεις μεταβολής του αιγιαλού, 
εκτός μικρής έκτασης του ΒΔ τμήματος που είναι βραχώ¬ 
δες. 

β) Πρόκειται περί ανοικτής θάλασσας (Ιόνιο Πέλαγος) η 


οποία δεν παρουσιάζει ξέρες και υφάλους. 

γ) Η ακτή δεν παρουσιάζει διαβρώσεις και προσχώσεις 
και δεν έχουν εκτελεστεί έργα. 

δ) Οι επικρατούσες καιρικές συνθήκες είναι οι συνήθεις 
ανοικτής θάλασσας, αποφασίζει: 

1. Καθορίζει επί του ανωτέρω Τοπογραφικού Διαγράμ¬ 
ματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με τα στοιχεία Κ, 1, 2.38, 39 της 

οποίας οι κορυφές εξασφαλίζονται με αποστάσεις από το 
κρατικό τριγων. δίκτυο. 

β) Την οριογραμμή της Παραλίας με κίτρινη συνεχή πο¬ 
λυγωνική γραμμή με στοιχεία Κ', 1\ 2 ' .31, 32 της 

οποίας οι κορυφές εξασφαλίζονται με αποστάσεις απο 

2. Αποφαίνεται ότι δεν υπάρχει παλαιός αιγιαλός στο 
παραπάνω τμήμα. 

3. Καθορίζει ζώνη παραλίας πλάτους δέκα (10) μέτρων 
παντού επειδή δεν εξυπηρετούνται οι σκοποί του άρθρου 
7 του ΑΝ 2344/1940. 

4. Επί της παραλίας δεν διαπιστώθηκε κτίσματα. 

Η Επιτροπή αφού γνωμοδότησε ομόφωνα υπογράφει 
την έκθεση όπως ακολουθεί. 

Η ΕΠΙΤΡΟΠΗ 

Ο Πρόεδρος Τα Μέλη 

1. Δ. ΘΕΟΔΩΡΟΓΛΟΥ 

2. Α. ΔΗΜΟΣ 


Ε. ΣΜΠΟΝΙΑΣ 

